Румен Ченков
Минута мълчание

chitanka.info

В памет на жертвите от 11.09.2001

Минута мълчание —

минута за размисъл.

И идва въпросът: Защо?

Защо и в зората на новия век,

светът е — донякъде — същия?

Минута мълчание —

време за съпричастие.

Ние страдаме заедно с вас

и всички се молим

за жертвите.

Мълчим, и защото

така

казваме Не! на терора.

Не! на омразата и на злото

у хората.

Минута мълчание.

Минута за покаяние,

заради злото,

което носим в себе си

и сякаш ни е страх

да победим.

Страх ни е

да се погледнем,

за да не видим

дявола в очите си

и… да не би да си отиде.

А можем да сме други,

ако го поискаме!

И свойто Аз прочистили

от злото,

можехме света да променим.

Можем… ако го поискаме!

13.9.2001

Добрич

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.